
Gweithdrefn Gwyno
Yn y practis hwn, rydym yn cymryd cwynion o ddifrif ac yn gwneud ein gorau glas i sicrhau bod ein holl gleifion yn fodlon ar y gwasanaeth a gânt. Pan fydd cleifion yn gwneud cwyn, byddwn yn ymdrin â hi yn gwrtais ac yn brydlon er mwyn datrys y mater cyn gynted â phosibl. Mae’r weithdrefn hon yn seiliedig ar ein hamcanion.
Ein nod yw ymateb i gwynion yn yr un modd ag y byddem yn dymuno i’n cwynion ein hunain am wasanaeth gael eu trin. Rydym yn dysgu o bob camgymeriad a wnawn ac yn ymateb i bryderon ein cleifion mewn modd gofalgar a sensitif.
Y person sy’n gyfrifol am ymdrin ag unrhyw gwynion ynghylch y gwasanaeth a ddarperir yw Harlee Cave, Rheolwr y Practis.
Os bydd claf cofrestredig yn gwneud cwyn dros y ffôn neu wrth ddesg y dderbynfa, byddwn yn gwrando ar ei gŵyn ac yn cynnig ei chyfeirio at Harlee ar unwaith. Os nad yw Harlee ar gael ar y pryd, byddwn yn trefnu iddi gysylltu â’r claf cyn gynted â phosibl. Gall aelod o staff gofnodi manylion cryno’r gŵyn a’u trosglwyddo iddi. Os na ellir trefnu hyn o fewn cyfnod rhesymol, neu os nad yw’r claf yn dymuno aros i drafod y mater, bydd trefniadau’n cael eu gwneud i rywun arall ymdrin â’r gŵyn.
Os bydd claf yn gwneud cwyn yn ysgrifenedig, bydd y llythyr yn cael ei drosglwyddo i Harlee ar unwaith. Ein nod yw cydnabod pob cwyn o fewn 3 diwrnod gwaith a’i datrys o fewn 10 diwrnod gwaith.
Os yw cwyn yn ymwneud ag unrhyw agwedd ar ofal clinigol neu â ffioedd, bydd fel arfer yn cael ei chyfeirio at y Prif Ddeintydd, Dr Huw Bowen.
Byddwn yn cydnabod cwyn y claf yn ysgrifenedig ac yn amgáu copi o’r weithdrefn gwyno cyn gynted â phosibl, fel arfer o fewn 3 diwrnod gwaith. Byddwn yn ceisio ymchwilio i’r gŵyn o fewn 10 diwrnod gwaith i’w derbyn, er mwyn rhoi esboniad o’r amgylchiadau a arweiniodd at y gŵyn. Os na allwn gwblhau’r ymchwiliad o fewn 10 diwrnod gwaith, byddwn yn hysbysu’r claf, gan nodi’r rheswm dros yr oedi a’r amserlen debygol ar gyfer cwblhau’r ymchwiliad.
Byddwn yn cadarnhau’r penderfyniad ynghylch y gŵyn yn ysgrifenedig yn syth ar ôl cwblhau ein hymchwiliad.
Bydd cofnodion priodol a chynhwysfawr yn cael eu cadw o bob cwyn a dderbynnir.
Os nad yw cleifion yn fodlon ar ganlyniad ein gweithdrefn gwyno, gallant gyflwyno cwyn bellach i’r sefydliadau canlynol:
GIG – Bwrdd Iechyd Prifysgol Caerdydd a’r Fro, Pencadlys, Ysbyty Athrofaol Cymru, Parc y Mynydd Bychan, Caerdydd, CF14 4XW
Preifat – Arolygiaeth Gofal Iechyd Cymru (AGIC), Parc Busnes Rhyd-y-car, Merthyr Tudful, CF48 1UZ
Ffôn: 0300 062 8162    E-bost: hiw@gov.wales
Mae gan gleifion yr hawl i ddwyn unrhyw bryderon i sylw:
Bwrdd Cynghorau Iechyd Cymuned, 3ydd Llawr, 33–35 Heol y Gadeirlan, Caerdydd, CF11 9HB

